16 Juni


Pangaos langganan:
1 sasih ... f 0,30
f 0,80
6
f 1.60
sataoen ... f 3.20
Advertentie
tiasa barempag heula
Adres Administratie:
N. Aboebakar
Pandhuisstraat 47
Tjiandjoer.


.. 3
,
(o). Salebet 
1939 -


Taoen ka VIII No. 23.


DIRECTEUR- HOOFDREDACTEUR: WIRA SENDJAJA.
KALOEAR SASASIH 4 KALI KAPING 2-9-16-24 SASIH WALANDA


Soegri noe nampi proefnummer ieu serat kabar, oepami henteu bade langganan,
moegi kersa ngawangsoelkeun deui.


Uitgeefster: 
Rengr. Al-Moe'min.
Adres Hoofdredactie: 
Wira Sendjaja.
Kazerneweg 23
Tjiandjoer.
Tjitakan:
Drukkerij Pamitran
Tjiandjoer.
Njimpenna ieu s. k. 
oelah dilalaworakeun,
margi seueur ajat
Qoerän sareng Hadits.


Sakoemaha oenina A.M. noe kamari ieu Kdj. Boepati Tjiandjoer djaler-istri,
soempingna ka Tandjoeng Prioek, moelih ti nagri, noenggangan kapal „Chris¬
tiaan Huygens*, anoe ditangtoekeun laboeh djangkarna dina tanggal 22
Juni 1939.


NOESA DJEUNG BANGSA.
Katjapangan padjamanan ajeuna di noe¬
sepoeh di noe anom sakoer anoe rasa
kabangsaanana (nationaliteitsgevoel) geus
ngaraksoek, teu aja lian kadjaba ti;
koedoe tjinta ka noesa dj. bangsa,
koedoe bela ka noesa dj. bangsa
Kana ieu parasaan sakabeh oerang
Indonesia geus tangtoe ngabenerkeunana,
sarta wadjib ngaralampahkeunana. Sa¬
nadjan anoe teu atjan ngambeu kaler
kidoel kana katjapangan noe kaseboet
di loehoer sipating Indonesier anoe se¬
hat pikiranana rawoeh akalna geus tang¬
toe pisan teu karana dihadja (onbewust)
noedjoena kana eta oedagan reudjeung
toedjoean.
Sakoer anoe geus kasoep kana golo¬
ngan beunta (nationalisten) ngalampah¬
keunana sangkan laksana sakoemaha tji¬
ta-tjitana roepa2 pisan djalan. Kahidji
goeloeng djadi hidji dina golongan kaom
poelitik, anoe babakoena miloe mikiran
tina bagbagan nagara, anoe sakira pika¬
hareupeunana bisa ngahontal kakoedoe¬
anana.
Kadoea ngagoeloeng dina golongan
sosial nja eta anoe toedjoeanana nga¬
madjoekeun noesa djeung bangsa lain
koe djalan pipiloeeun oeloebioeng dina
bagbagan nagara, tatapi oesaha ngama¬
djoekeun katimoena (onderwijs), kaseha¬
tanana, ngoeroes fakir miskinna, ngabela
soepaja oelah loba noe ngaligeuh teu
poegoeh kahiroepanana dj. sabangsana.
Katiloe ngagoeloeng dina golongan
anoe toedjoeanana ngamadjoekeun kaa¬
daban, kaboedajan djeung sport.
Kaopat ngagoeloeng dina golongan
anoe ngoedag kana kamadjoeanana eko¬
nomi (kakajaan) bangsa Indonesia. Ta¬
rekahna, koe ngadegkeun roepa2 koprasi
saperti: Roekoen Tani, Bang Tani, Kop¬
rasi dagang djeung roepa2 pakoempoelan
paoesahaan.
Kalima, moenggoeh di kaom iboe oge
dina djaman ajeuna mah geus emboeng
pisan tinggaleun koe kaom bapa teh
ngan bae djalanna henteu sakaroepa pi¬
san djeung kaom noe kaseboet nomer
doea. Kaom iboe mah garapanana ba¬
bakoena dina pagawean sosial atawa
oemoem anoe toedjoeanana saroea bae¬
djeung toedjoean noe digarap koe kaom
bapa, ngan bae ieu mah dihoesoeskeun
pikeun kaom iboe woengkoel. Tapi
arandjeunna henteu koerang menting¬


keunana kana ngomean tata reudjeung
pameta kaom bapa anoe matak ngaroek¬
sak ka masarakat.
Sakabeh roepa2 praktek anoe kaoeng¬
gel di loehoer, moeloes loeloesna teh
lamoen didjalankeunana karana lillahi
ta'ala tegesna henteu aja pisan pengha¬
repan geusan ngoentoengkeun pribadi,
ngaloehoerkeun harkat pribadi, sedeng
bangsa dipake tangga (bahan) geusan
ngalaksanakeun tjita-tjitana. Demi akal¬
na soepaja tinemoe reudjeung lillahi ta¬
'ala tea teu aja lian kadjaba ti adegan
sorangan koedoe beres heula kaajaanana
atawa lamoen teu kitoe koedoe ngaha¬
rep kana panoengtoen anoe djadi loe¬
loegoena. Koe sabab eta noe djadi
loeloegoe mah tina sagala djihatna koe¬
doe pisan djadi pitjontoean reudjeung
toeladeun kaom-kaomna. Boh di kaom
iboe, boh di kaom pameget moal salah
deui koedoe kitoe kaajaanana noe djadi
loeloegoe, dimana hajang tinemoe reu¬
djeung sampoerna. Sabab oepama tjo¬
dekah kaloear tina wates bebeneran mah
matak djadi kakoesoetan reudjeung ka¬
moendoeran pikeun masarakat.
Sakoer noe geus aja dina golongan
anoe kaseboet di loehoer patjoean pisan
salah sangka boga ingetan jen noe teu¬


aboes kana golong-golongan mah henteu
boga rasa djeung oedagan kana: tjinta
noesa djeung bangsa, ngabela noesa dj.
bangsa. Tjontona, anoe sedja ngahade¬
an djeung ngamadjoekeun agama, henteu
saeutik digawe pikeun babarengan ngoe¬
dag anoe kaseboet bieu, sabab agama
teh ngandoeng maksoed pikeun ngomean
lakoe lampah, toat ka Alloh rawoeh
Rosoelna anoe temahna matak salamet
doenja acherat. Agama, moenggoeh pi¬
keun kaom awamna henteu ngahalang¬
halang kana njiar elmoe panemoe nja¬
kitoe deui kana njiar kakajaan asal oelah
soelaja reudjeung toedjoeanana agama.
Pikeun kaom iboe agama teu pisan
ngalarang kana roeang - rioeng papada
kaom iboe deui, anoe ngabogaan toe¬
djoean sakoemaha anoe ditatakeun di
loehoer tea. Ari kana roeang - rioeng
ngamadjoekeun ilmoe agama mah komo¬
deui, eta mah diparentahkeun pisan koe¬
sara oge koedoe noeroetan Goesti Fati¬
mah r.a. poetra istrina Kdj. Rosoeloelloh
s.a.w.
Tapi sadjeroning ngalampahkeun kitoe
teh tangtoe teu meunang pisan ninggal¬
keun kawadjiban anoe geus ditangtoe¬
keun koe hoekoem agama, nja eta toat
ka noe djadi tjaroge.

Dr. ZAINOEDDIN.
Mengoetjapkan diperbanjak terima
kasih jang tiada berhingga kehadapan
jang terhormat toean DR ZAINOEDDIN
jang soedah memelihara dengan sem¬
poerna sepandjang kesakitan jang ber¬
tanda tangan dibawah ini.
Hambatan atau aanval jang hebat
dan djahat dari penjakit tropica oleh
ketjerdikannja beliau dan rawatan
jang sempoerna itoe bahaja jang pe¬
ngabisan boleh dihindarkan.
Moedah-moedahan djasa beliau jang
sekian besarnja boleh dirasai oleh ich¬
wan dan beliau mendapat barkat se¬
lamat kedoea istri dari doenia sampai
diacherat.
Hoermat kami berdoea,
Wira Sendjaja


Moeggoeh dina hoekoem agama mah
kaoem iboe anoe tjoel dogdog tinggal
igel, hartina ninggalkeun atawa ngoera¬
ngan to'at, merloekeun kana ririoengan
soemawonna lamoen rioengan kana ma'¬
siat henteu pisan dilonggaran.
Ari koe kitoe tea mah sok soemawon¬
na koe hoekoem agama sanadjan koe¬
akal anoe sehat oge, ari matak ngateu¬
amankeun kana laki rabi mah tangtoe
lain matak ngamadjoekeun kana masja¬
rakat, tapi ngaroeksak masjarakat.
Demi harti toat tea loeas pisan mak¬
soedna: koemawoela ka noe djadi tjaro¬
ge, ngoeroes roemah tangga, ngadidik ka¬
noe djadi moerangkalih dina djalan had
djeung metakeun kalawan rikrik gemi¬
beunang oesaha noe djadi tjarogena.
Dimana kaom iboe bisa tigin ngadja¬
lankeunana ieu kakoedoean gede pisan
hartina pikeun njoembang kana ngama¬
djoekeunana pikeun noesa djeung bang¬
sa sabab: a boemen-boemenna tengtrem
teu aja patjengkadanana nepi ka djadi
pieunteungeun anoe lian; beka masjara¬
kat mere anggahota (poetra) anoe hade
lakoe lampahna, bener ibadahna, bela¬
toemoetoer ka iboe ramana, nepi ka¬
ahirna bisa noengtoen babatoeranana
c dina ekonomina koe lantaran prak
prakanana tea dikamoedi koe pangarti
dibarengan koe ibadah, tangtoe matak
djongdjon bontos dina ngalampahkeun
kahadeanana.
Toedjoean „Al-Moe'min“, sakoemaha
noe sok kaaos koe para ahlina teu aja
lian ngan njamboeng njaroengsoem geu
san kamadjoean oemoemna kaom Moes¬
limin hoesoesna ahli2 A.M. dina djalan
agamana sarawoeh darigamana; repel
rapih hoerip abdi waras goesti.


Awewe anoe ditolak dina lebet idah
rodji henteu kalawan diroedjoe heula,
naha idahna ngawitan deui tina tolak ka¬
II atanapi neraskeun tina tolak anoe ka¬
1? Moegi kersa masihan enasna.
Sateu atjanna timpah noehoen.
Tawisna lg. No. 2299.
Klari, 17-3-'39.
WALONAN.
Istri anoe ditolak dina lebet idah ro¬
dja'i henteu diroedjoe heula; eta idahna
ti ngawitan ditolak noe ka I tea.
leu masalah sami sareng walonan pa¬
tarosan no. f.


M. a.


PATAROSAN.
a. Doea istri dipirak koe tjarogena,
sami-sami keur bobot: noe ka I, dipi¬
rakna sareng pisan igrorna sareng nga¬
babarkeun poetrana noe ka II babarna
sareng pisan maot tjarogena. Eta doea
istri masing2 nganggo idah naon?
b. Tiloe istri keur tetep renggenek
laki rabina, dadak doemadak tjarogena
sadajana robih pangadegna, sapertos
noe ka 1, tjarogena djadi batoe, tjaroge
noe ka 2 djadi sato, doepi tjaroge noe¬
ka 3, ka loehoerna wangkid oedel roepi
keneh djalmi, tina oedel ka handap pa¬
rantos djadi batoe. Koemaha eta 3 istri
teh masing2 pegat tina tikahna? Oepami
pegat koemaha idahna eta noe 3 istri
teh?
c. 1 istri dipirak koe tjarogena, nem¬
be kenging 2 kali bolonan ti ngawitan
dipirak, set bae teu bolonan deui, lami¬
na 2 taoen. Oepami eta istri keukeuh
neda ditikahkeun, djalaran djadi randa
mah daroerot. Moeng eta istri teu atjan
pegat getih. Kenging ditikahkeun?


d. Wirehing dina A.M. ping 24-2-'38
no. 8 mendakan masalah anak babare¬
ngan sareng alo ti misan kenging nikah¬
keun iboena. Koemaha oepami eta wali
sasarengan sareng hakim, anoe mana
anoe kedah dianggo?
e. 2 istri hed: istri noe ka 1, hedna
kenging 7 d. 7 w., teras saat kenging
7 d. 7 w. teras hed deui kenging 5 d.
5 w. Istri noe ka 2, hed 8 d. 8 w.
teras saat kenging 14 d. 14 w., teras
hed deui 5 d. 5 w. Eta hed kadoea,
kangge 2 istri tea, kalebet getih hed at.
istihadoh?
f. Istri ditolak rodja'i nembe kenging
2 kali hed, ditolak deui, kenging atanapi
henteu? Oepami kenging ti mana nge¬
tangna idah?
g. Istri anoe teu atjan didoechoel
koe tjarogena, kaboedjeng maot tjaroge¬
na teh, gadoeh idah atanapi henteu?
h. Hidji istri moerangkalih keneh,
noe teu atjan katimbang gadoeh poetra,
nanging bobot, teras tjarogena maot, ke¬
dah nganggo idah naon anoe kitoe?
i. Hidji djalmi ngagantoengkeun ta'lek
ka bodjona keur reuneuh, sanggemna:
samangsa-mangsa andjeun ngadjoeroe,
kaoela ragrag tolak ka andjeun. Ajeuna
ngadjoeroekeunana 3, sabaraha hidji to¬
lakna noe ragrag, sareng dimana loebar¬
na idah?
j. Hidji djalmi ngagantoeng ta'lek
keneh ka bodjona keur reuneuh, sang¬
gemna: samangsa-mangsa andjeun nga¬
djoeroekeun anak awewe, ragrag tolak
kaoela hidji, lamoen ngadjoeroekeun anak
lalaki, ragrag tolak kaoela doea. Oepa¬
mi ngadjoeroekeunana kembar lalaki 1,
awewe 1. Sabaraha hidji ragragna to¬
lak?
Disoehoenkeun ka para djrg. moegi
ieu patarosan, diwangsoelanana disare¬
ngan sareng enas-enasna. Sateu atjanna
sareng saparantosna oendjoek reboe noe¬
hoen.
Baktos pribadi
Lg. A.M.
R. Oemar.

WALONAN.
a. 1e. istri anoe dipirak koe tjaroge¬
na, bareng djeung babar, eta 'iddahna
'iddah goeroe, nja eta koedoe 3 kali
soetji, sabab ’iddah teh ngan doea roe¬
pa: 1 ’iddah goeroe, 2 'iddah wado'.
Ari 'iddah wado' woengkoel pikeun
anoe keur reuneuh bae, ieu mah keur
ngadjoeroe, waktoe reuneuh geus beak.
Doemeh samar, naha ieu teh reuneuh
atawa lain, nja dipake anoe ihtiat, nja
eta 'iddah goeroe tea.
2e. istri anoe babarna bareng djeung
poepoes tjarogena, eta tiddahna 'iddah
wafat, nja eta: 4 boelan 10 poë, sabab¬
na saperti tadi bae.
Lalaki anoe nalak dina sub a 1e. tea,
hoekoemna haram, sabab mandjangkeun
tiddah, saroea djeung nalak dina hed
atawa nifas bae.


OES


d. Wali anoe djadi Hakim, toeloej rek
nikahkeun poetra atawa saderekna koe¬
andjeun, atoeh tinggal prak bae, koe¬
andjeun, entong ngawakilkeun ka Hakim
deui.


e. Ari hed
) teh pangsaeutik¬
na sapoe sapeuting — 24 djam.
Biasana saminggoe + 7 poe.
Panglamina 15 poe.


b. 1e. istri anoe tjarogena djadi ba¬
toe, hoekoemna saroea djeung ditinggal¬
keun maot, boga tiddah tiddah wafat.
2e. istri anoe tjarogena djadi sato,
eta oge saroea djeung ditolak bae, boga
tiddah tjara tiddah anoe ditolak.
3e. istri anoe tjarogena mangroepa
djalma, tapi ka handapna djadi batoe,
eta tolakna teu ragrag koe maneh, tapi
manehna meunang fasach.


Nasna tina kitab 20
659
djilid II katja 184:
*


S.I


955 00 Chi


Moen leuwih ti 15 poe lain hed tapi
istihadoh (4).
Ari soetji pangsaeutikna 15 poe.
Biasana 23 - 24 poe.
Ari panglilana mah teu aja wates¬
wangenna.
Dina patarosan !:
Istri ngagetih 7 d. 7 w. teras saat 7 d.
7 wangagetih deui 5 d. 5 w. ladjeng
saat teroes.
Patarosan II:
Istri ngagetih 8 d. 8 w. teras saat 14 d. 
14 w. ngagetih deui 5 d. 5 w. ladjeng
saat teroes.
Eta hoekoemna: Ngagetih noe mimiti


Pangoeninga.
Sarengan ieu nomer kasanggakeun
deui ka sapalih para djoeragan hidji
pangemoet-ngemoet, anoe diroepikeun
balangko wesel; babakoena ka soegri
anoe nembe djadi ahli Al-Moe'min.
Koe panoehoen anoe sanget, sanes
bae para djoeragan2 noe kaoengel bieu
anoe kedah emoet teh, namoeng sa¬
dajana soegri noe teu atjan moelang¬
keun djoeroenganana administratie,
moegi oelah kemba sareng oelah lali
njoemponanana.
Tangtos koe sadaja kamanah, sagala
roepi hasil, sareng sadajana kasaean,
kedah karana aja karingetna.
Hoermatna
Directie.


a je anglo is als leg ob


***


sdaja de steld te die patoes da
al lagen
g
o


Lamoen nendjo: 1 poë 1 peuting
getih, 14 poe saat, dina kagenep
belasna getih deui; eta saat djeung
getih tea hoekoem soetji, sabab teu
kakoeroeng koe waktoe hed.


Noe katiloe mah saroea djeung masalah


c. Istri anoe dipirak koe tjarogena
kakara hed doea kali, moen dipirakna
dina keur soetji, koedoe noenggoe sakali
soetji deui, sanadjan lamina tepi ka 2
taoen, anging lamoen geus tepi ka tem¬


pona saat getih ada, nja eta


oemoer 62 taoen, eta mah 'iddahna 3
boelan.


Masalah ieu, mindeng kaliroe djeung
masalah tiddah anoe geus saat getih tea¬
atawa anoe tara hed sama-sakali, ieu
mah ’iddahna 3 boelan.


Noe tadi mah estoening matak karoe¬
nja 'iddahna sok lila.
Nasha tina Badjoeri Tagrib katja 184
keneh:


42
9,5 4500


 gall clantal 9 a
2
O
9


dina masalah doeanana oge hed (oa)
margi leuwih ti 24 djam, oekoeran hed.


Samboengeun
M. a.


Ngagetihna anoe kadoea eta lain hed,
sabab saatna koerang ti 15 dinten, anoe
djadi oekoeran pangsaeutikna soetji.
Djadi ngagetih anoe kadoea mah dina
masalah doeanana oge istihadoh dala


Nasna bangsa eta tina ia 
tatja 27:


D


A.
DOE T
aka


S


Ge


HATOER PITERANG.


Moegi djadi tingali salasawios noe¬
mapaj tina perkawis karanganana djrg.
Sahroni „Pertimbangkanlah", jen ieu ka¬
rangan teh noemoetkeun pamendak re¬
dactie, malah disebat koe noe njeratna
pisan, samata-mata ngalalakonkeun anoe
keur pabentrok diantara doea partij di
tempat andjeunna, sanes pamandanga¬
nana, nanging „bedja" biasa bae.
Andjeunna moendoet piterang ti re¬
dactie tina perkawis eta.
Tangtos pisan redactie moal tiasa
njoemponan kana eta pamoendoet, lan¬
taran A.M. moal tiasa djadi hakim, moeng
sakadar ngahatoeranan pitoeah sakoema¬
ha oeni nootna.


Oepama: 3 poe ngagetih, 12 poe saat,
3 poe deui ngagetih deui. Eta 3
poe anoe pandeuri tea getih fasad,
lain getih hed. Kitoe noe kaseboet
dina kitab Madjmoe'.
Ari dina Wadjiz VA djal kieu
tibaratna:


Tangtoengan redactie noe saroepi kieu
bade ditjekel pageuh, sarta oepami aja
karangan anoe katampi koe redactie,
maksadna njawala kana eta bedja, tan¬
wande koe noe djadi redactie — moega
oelah djadi rengat galihna — moal di¬
moeat, margi sami sareng miloe tjampoer
kana patjektjokan noe teu aja manfaatna.


16 Juni 1939 th. ka VIII.


AL-MOE'MIN No. 23


pagina 4


Sawalaan mah — oepami aja noe rek
ngersakeun — sae toedjoelkeun ka sala¬
sawios parte noe kagoengan oeroesan,
nganggo per adres djoeragan Sahroni
Tanggerang.
Djoeragan A. Goenoeng Rosa.
Soembangan salira djoeragan noe pang¬
anjarna, tangtos piagengeun pisan pae¬
dahna.
Moeng saajeuna, roepina teu atjan
dongkap kana mangsana, lantaran keur
meudjeuhna seunen hoeroeng tjai tjaah,
katoeroeg-toeroeg teu atjan aja poetoe¬
sanana pangadilan.
Kitoe..... koe kitoe, moal matak
sakoemaha djadi pambenganana, oepami
salasahidji pihak teu kakongaskeun toe¬
kang „Langkoeng saoer bahe¬
tjarek" mah.
Oepami seng salira djoeragan ngersa¬
keun misah atawa memeres tina perka¬
wis ieu, moal lepat deui, salira djoeragan
tangtos leboer, malah serat kabarna oge¬
moal datangka teu kabawa-bawa.
Koe margi eta, koe emoetan mah lang¬
koeng sae dadangoekeun, sarta ngadoe¬
doenga, moedah - moedahan tinemoe
sareng kaislahanana. Amin!


LELESON.


Koe Atm.
Alloh marentah ibadah,
teu pisan ngalap paedah,
ngan nganjatakeun moerahna,
djeung asihna ka abdina.
— KINANTI. —
1. Lamoen koe oerang diemoet, sa¬
lantjar mah teu kaharti, moenggoeh Al¬
loh ka abdina, marentah ibadah sengit,
anoe teu noeroet diantjam, koe siksaan
roepi-roepi.
2. Djiga pisan Maha Gafoer, miboe¬
toeh bangsa asjai, lir madjikan ka koe¬
lina, ngeprik gawe koedoe radjin, ngalap
oentoeng tanagana, melentjing tangtoe
dibanting.
3. Moenggoeh Alloh Maha Agoeng,
tebih tina sipat djahil, ngalap hasil ti¬
noe anjar, estoe mohal djeung moesta¬
hil, sabab sipat Maha Soekma, langgeng
henteu owah gingsir.
4. Nadjan sadjoemlahna machloek,
di sadjagat alam kabir, teu daek lampah
ibadah, moeroegoel ka Maha Soetji, ka¬
beh parentah dibantah, moetjotjeng
sipat Jang Widi.
5. Langgeng tetep bae Agoeng, lang¬
geng sipatna Noe Soetji, moal soeda
sampoernana, reh Mantenna benten deui,
reudjeung ibarat madjikan, noe ngeprik
ka koeli tadi.
6. Beunangna teh koe tapakoer, pang
Alloh marentah ngabdi, horeng nganja¬
takeun Rohman, djeung sipat Rohimna
deui, da tina ibadah tea, sarina pasti
kapanggih.
7. Boekti kapanggihna tangtoe, sa¬
rina di alam lahir, saperti moen oerang


hoedang, endjing2 toeloej mandi, ti dinja
dek oerang salat, asa djagdjag sehat deui.
8. Moen diwintjik mo kaitoeng, sari¬
sarina noe boekti, eta teh djadi pertanda
moenggoeh ka djalmi noe ngarti, dalil
wadjibna ibadah, harep pitoeloeng Jang
Widi.
9. Ibadahna beuki hoesoe, tigin hen¬
teu daek djalir, panjegahna didjaoehan,
isin koe anoe „ningali", noe „njak¬
si" sadaja polah, tata-titi noe koemelip.
Wallohoe'alam.


Pangaweroeh-kasehatan.


(Samboengan A.M. no. 22).


NASIHAT2 PIKEUN NAPAS.
Nilik kana tjariosan pasal napas noe¬
geus didadarkeun dina A.M. no. 22,
atoeh kahartos koe akal oerang oge,
jen:
B. 1) - Lamoen hawa oxygenium noe sa¬
kitoe dipiboetoehna teh, dipengkek,
teu diberean pisan dina waktoena,
atoeh tangtoe bae tjeuk sariatna hamo
barisaeun lambat goemelar babagian2
badan noe boetoeheun teh.
2) Lamoen koerang tina kaperloe¬
anana, tangtoe mantak ngadjadikeun
teu sampoerna hoeripna, moal waras,
djalmana hamo tjageur.
3) Nja kitoe deui lamoen katjampoe¬
ran koe kokotor noe teu perloe, miloe
aboes djeung oxygenium kana getih,
waktoe ngaboeskeun dina napas, eta
tangtoe aja matakna teu sehat kana
anggahota2 badan; boektina sok toe¬
merap roepa2 kasakit di djalmana.
C. Atoeh ana kitoe, perjogi oerang teh
njariat ichtiar malihara djeung ngatoer
napas teh.
1) Oelah sina kapengkek napas, ata¬
wa katoetoep kahalangan liang2 pikeun
djalan kaloear aboesna hawa.
2) Oelah kirang ngaboeskeun oxyge¬
nium tina kaperloeanana, waktoe napas.
Hadjakeun sing rada rea, halon djero
waktoe ngisepna hawa dina napas,
kalawan sing rada lega ngabeukah¬
keunana bajah di djero dada. Oxyge¬
nium teh boga watek sok ngadoeroek
binih kasakit.
3) Oelah enggal teuing dikaloearkeu¬
nana deui napas teh; tahan heula di¬
djero sakedap, kira-kira samatjaeun
o mah. Nembe kaloearkeun,
halon sing nepi ka seep, kosong pisan.
4) Palihara oelah napas koe hawa
kotor, katjampoeran koe babaoean,
geugeuleuh, kekeboel-kekeproel djeung
djaba ti eta. Komo koe noe ngandoeng
binih roepa2 panjakit mah, kaja: cho¬
lera, batoek gangsa sareng sadjabina
noe njamboeangkeun binih2 bacillen


isep dina waktoe napas sarta nga¬


boeskeun binih panjawat kana getih, te¬
roes kana anggahota2 sakoedjoer badan.
5) Oelah sok ngadawamkeun napas
koe soengoet, sabab: kahidji soengoet
mah teu boga saringan kakotor tea,
kadoea ma'loem soengoet mah paran¬
ti barang dahar, sok aja soesa-sesa
kadaharan anoe njarelap di sela-sela
hoentoe, noe mantak ngotoran kana
hawa noe diaboeskeun.
Ari soengoet mah dina napas ngan
oekoer panjelang atawa pembantoe
iroeng, dimana aja kaperloeanana bae;
ibaratna: moen keur salesma noe ba¬
nget (mepeg iroeng), tjape tas loempat,
atawa tas dahar atawa nginoem noe¬
baoe, saperti castorolie, soepaja oelah
kaangseu teuing.
D. Pitoedoeh2 sakadar kanggo paman¬
dangan „tjari hawa".
1) Isoek2 hawa teh sok langkoeng
beresih batan siang atawa sore, margi
kekeboel2 kokotor wengina ngendek,
taroeroen kana taneuh, sareng koe¬
sedjen2 pasal deui.
2) Tas hoedjan hawa teh sok lang¬
koeng beresih batan panas poe men¬
trang-mentring waktoe katiga, sabab
kekeboel2 miloe kabawa koe pirang2
ketjlakna tjihoedjan, maroerag kana
taneuh sarta kokotor2 dina taneuh
kabawa palid koe tjileuntjang.
3) Tempat noe loeas toer djaoeh ka¬
lemboer, ka tempat rame, saperti di
tegal2 hawana sok langkoeng beresih,
sabab ari di lemboer mah ma'loem
rea geugeuleuh kokotor di patjiringan,
di pangroentahan, berak sato chewan
sareng djabi ti eta. Ari di tempat rame
seperti di kota2, eta katambah koe¬
rea kandaraan deui, noe njababkeun
rea kekeboel kana hawa di awang2.
4) Di tempat2 anoe rea tjoetjoekoelan,
kajaning di pagoenoengan, di leuweung,
di kebon2, hawana sok sae, sabab koe¬
perbawa tabiatna tjoetjoekoelan tea.
Kalakaj boeroek teu ngadjadikeun kotor
teuing kana hawa, tapi roentah boe¬
roek sasapoean ti pakarangan lemboer
atawa ti istal, eta mah katjida goreng¬
na. Roentah2 noe kitoe sae disimpen
dina lombang noe ngahadja diparanti¬
keun sarta koedoe sering didoeroekan.
5) Koelah2 balong2 noe teu ngotjor
tjaina (teu aja kokotjoranana noe ber¬
djalan) atawa noe saat, rea tjai nja¬
langkroeng toer leutakna baseuh, eta
katjida teu saena kana hawa pikeun
napas.
6) Di laoet hawana sae, sareng di
basisir noe tebih ka tempat hiroep
koemboeh djalma, sarta teu aja moea¬
ra waloengan2 atawa rawa2, eta oge¬
sae hawana. Je 45.
baris disamboet.
Salamna poen¬
Tohir S.a.

KAWADJIBAN MOEKALLAF TI KEUR
TJAGEUR NEPI KA MAOT.


Samemehna medar kamistianana djal¬
ma anoe gering, baris dibahas heula ka¬
mistianana dina nalika keur tjageur,
sangkan sadajana terang kana kawadjiban
salirana koe andjeun ti sateu atjanna
broek teu waras, dongkap ka papisahna
sareng eroh.
Anoe mawi dipajoenkeun ieu artikel,
njaosan kana pamoendoetna djrg. Ma¬
at. Bandoeng.
Kaoenggel dina kitab Tanwiroel Qoe¬
loeb katja 204 :
w
Soal dalan
A


.
Wadjib ka saban2 djalma moekal¬
laf keedoe sasajagian pikeun maot,
djeung koedoe remen nginget-ngi¬
ngetna.
 
Hati sa apal massade g
.
 3 35.
 


Oge wadjib ka pribadina tobat
tina pirang - pirang dosa kalawan
menta rido djeung hampoera ti sa¬
koer anoe geus didolim, atawa di¬
njenjeri koe pribadina, kalawan
eureum tina eta kadoliman, soema¬
wonna dina geus broekna gering.


Djaba ti eta kaoenggel dina warnaning
kitab, jen wadjib ka anoe gering teh
koedoe boeroe-boeroe beberes hoetang,
moelang - moelangkeun amanat (barang
pihape) menta dihalalkeun kana barang
anoe digasab ti anoe bogana, djeung
wasiat, kalawan oelah pisan rek ngara¬
soela, henteu rido kana papasten ti Alloh
Ta'ala.


Poma pisan rek ninggal solat anoe
lima waktoe, lamoen masih keneh eling
karana solat mah henteu goegoer ka¬
djalma anoe masih keneh kaantjikan akal
mah. Oepama teu bisa bari njangigir,
taja halanganana bari nangkarak oge,
roekoe soedjoedna koe isjaroh.


Koe nekanan ieu kawadjiban, moedah¬
moedahan pinanggih djeung kasalametan
dimana raga patoeraj djeung njawa.


MOELASARA ANOE GERING.


Lamoen aja anoe gering, soenat koe¬
oerang dilajadna sanadjan moesoeh at.
anoe teu wawoeh; iwal ahli pabid'ahan
anoe diinkar koe sjara, atawa anoe pa¬
sek, kadjaba lamoen patali djeung kaah¬
lian, Lamoen anoe geringna lain baraja,
soenat dina ngalajadna heuleut sapoe.
Ari di baraja mah koedoe toetoenggon
sakoemaha mistina bae.


Demi prak-prakanana, dina ngalajad
anoe gering teh koedoe njieun polah
anoe matak narik kana birahina. Lamoen
katingalna gede pangharepan dina hi¬
roepna, soenat ngadoeakeun sing geura
boeroe2 tjageur. Oge doe'ana koedoe anoe
warid ti Rosoeloelloh s.a.w.:


clat ol akan de alles akan in de


Njoehoenkeun djisim abdi ka Alloh
Anoe Maha Agoeng anoe kagoengan
arasj anoe agoeng, moegi ngawaras¬
keun ka andjeun.


Rosoeloelloh s. a. w. parantos ngada¬
woeh kieu:
A dan die dia jan
S


....


ji elah dil akali had en als


jali dilang dil olle d


Hartina: Saha2 anoe ngalajad djalma
gering anoe tjan nepi kana adjalna,
teroes ngoetjapkeun eta doela toe¬
djoeh kali, tangtoe ditjageurkeun koe¬
Alloh Ta'ala tina eta panjakit.
Sabada ngadoeakeun teroes nibakeun
nasehat, anoe maksoedna nitah sabar
tawekal enggoning nandangan moesibat.
Lamoen anoe geringna geus teu aja
pangharepan kana hiroep deui, soenat
ngadjoeroeng kana tobat djeung wasiat.
Moenggoeh anoe geringna, lamoen ho¬
jong meunang fadilah (gandjaran) koe¬
doe daek wasiat ka anoe rek ditinggal¬
keun ti para ahlina, dina metakeun ka¬
sabaran, lamoen rek tjareurik koedoe
lalaoenan; oelah rek mareboetkeun harta
berana.
Poma pisan ka anoe gering rek remen
istori dina warnaning kanjeri, atawa nga¬
rep-ngarep maot, tina lantaran nandangan
karipoehan.
Lamoen anoe gering tea geus katingal
wales, boeroe2 sangigirkeun, sakoemaha
njangigirna majit di djero koeboeran, at.
tangkarakkeun bari njirah ngetan, kala¬
wan digandjel sirahna koe doea atawa
tiloe bantal (satengah njanda) sangkan
beungeutna njanghareupan giblat.
Oge soenat dipapatahan dzikir (4
) teroes dipangmatjakeun sjahadat,
sangkan katjatet koe hatena. Dawoehan
Rosoeloelloh s.a.w.


A 9 49 al de oo
5
A
Soendana: Saha2 anoe panoengtoengan
oetjapna „la ilaha illalloh", tangtoe
asoepna ka soerga.
Djaba ti eta soenat anoe mangseg teh
dipangmatjakeun soerat Jasin, karana
aja hadis anoe disiwajatkeun koe Aboe¬
Dawoed:
—
Soendana: Anoe rek maraot teh koedoe
dipangmaratjakeun soerat Jasin koe¬
maraneh,
Dawoehanana deui :
SUN
2
boe disoe
Soendana: Moal aja hidji anoe gering
dipangmatjakeun soerat Jasin, anging
maotna di djero wareg, nja kitoe
deui dina geus diasoepkeunana ka¬
koeboer.
Dimana geus maot boeroe2 doea pa¬
nonna peureumkeun, oge tjangkemna
beungkeut pageuhan tina gadona soepa¬
ja oelah tjalangap, oge boekoe-boekoena
lelempeng kalawan boeroe2 disalinan
pakeanana, teroes padaharanana ditindi¬
han koe hidji barang anoe rada beurat,
sangkan oelah melendoeng. Leuwih af¬
dol lamoen diebogkeun dina dipan noe¬
teu dikasoeran. Opaal 4 6, 6
Q. I.


Koropak.


Djrg. M. H. Djarkasih Lgno. 2567.
Artos f 3.20 kanggo th. '39 (sataoeneun).
Djrg. Md. Tohir Lgno. 1867.
Artos f 0,80 kanggo kw. II th. '39.
Djrg. R. A. Sabri Lgno. 2530.
Artos f 0.80 kanggo kw. II th. 39.
Djrg. Mh. Hasan Basri Lgno. 2089.
Artos f 0,80 kanggo kw. II th. '39.
Djrg. M. H. Moh Rosjad Lgno 2545.
Artos f 0,80 kanggo kw. II th. '39.
Djrg. M. H. Afandi Lgno. 2555.
Artos f 0,80 kanggo kw. 1 th. '39.
Djrg. M. Abdoerrohim Lgno. 2554.
Artos f 0,80 kanggo kw. 1 th. '39
Djrg. K. Wigandasasmita Lg. 1176.
Artos f 2.25 kanggo kw. IV th. '38 +
kw. I + II th. '39.
Noe teu moendoet, teu diwaler.
Adm. A. M.

Alhamdoe lillah baroedak, betaja
sihhing Goesti Aboeja teh, aja berkah
reudjeung pangdoenga, anak, intjoe, boe¬
joet, bao djeung oedeg - oedeg kakait
siwoer, Aboeja bisa koemelendang koe¬
matjatjang deui di alam pawenangan,
boeroean pabrik anoe dipitjinta koe¬
Aboeja beurang kalawan penting, isoek
kalawan sore.
Tjatjakan lamoen Goesti Ing Kang
Maha Soetji ngersakeun njetop ni'mat
leutik ka Aboeja, geus tangtoe moal aja
soentik anoe matih, moal aja oebar noe¬
mental, nadjan doekoen lepoes ti Eropa,
simseh mandjoer ti nagara Tiongkok taja
petana bisa mapadani kana kersana
Maha Kawasa.
Alhamdoe lillah baroedak, sakali deui
Aboeja angoetjap sjoekoer, malah aloes¬
na djeung sampoernana njoekoerkeun
mah oelah sok aja eureunna, da dzikir
tea, ajeuna Aboeja rek mitembejan deui
ngatjo bari ngatjaprak, boeboeka tjarita
anoe ngaroentah, loemajan koendjal-
koendjaleun pagawe R. R., anoe dihoe¬
soeskeun toekang mitjeunan roentah.
Demi noe rek didjieun babar tjarita
koe Aboeja, lalakon Aboeja gering, oerang
tjaritakeun ti wiwitan nepi ka wekasa¬
nana, ti poerwa oesoel asalna, malah
mandar ka Aboejana meunang fahla noe¬
kontan, geusan ngagajoeh roeroeba pang¬
lajad ti sakoer intjoe, sakoer boejoet,
anoe kandel raga katineungna ka Aboeja.
Baroedak! bisi teu tarerang djarah
neang anoe gering djeung entas gering
teh disoenatkeun koe Panoetan oerang
oge, geuning koe koleha Aboeja, Toean
Hadji Paririmbon geus digola anoe
banget pisan.
Lamoen seug ieu ditaroeroet koe anak
intjoe, tada temen loebak-liboekna di
pabrik koe roepa2 anoe matak soegema.
Ngan orokaja..... ari ka intjoe anoe
maksa sorangan mah, meureun aja keur
Aboeja, euweuh keur noe di imahna,
tjelepot tjelengik. Koe sabab
eta kongkloesi Aboeja ajeuna, leu¬
wih hade anak intjoe teh oelah daratang
tjoekoep koe pidoenga oge. Ari katoe¬
roeg-toeroeg djaba ti kitoe teh, karoenja
koe si nini, bisi bekel kopina paranti
Aboeja isoek-isoek, katjeot koe intjoe
noe ngoeroenjoeng soeboeh-soeboeh.
Kieu baroedak, ari moelaen-moelaenna
Aboeja meunang moesibat panjawat teh.


Beurangna poe Kemis Aboeja teh, bi¬
asa tea bae kasawat moerag boeloe bi¬
tis, tara daek tjitjing di imah, loenta ti
pabrik. Amal ma'roef — amal ma'roef
.... lain eta teh, masiat — masiat
. lain, da ngalakonan pameredih
anak intjoe tea, noeroetkeun sakoemaha
biasa Aboeja, djiga noe leuleus awak,
toer padahal ari batinna mah sok ngelik
alah batan bakrik. Sanadjan saoer sae¬
hoena, pameta kitoe teh kabina-bina teu
hadena, dasar Aboeja kapala batoe, teu¬
as hate, teu weleh ti pahare-hare.
Reup peuting, di pabrik ngalioed anak
intjoe, rek ngorojok goah si nini, anoe
loejoeh-lajah koe teu aja, loebak-liboek
koe kasoewoeng. Alhasil, intjoe boejoet
disoegoeh koe anggoer tjap pabrik, nga¬
batjreuk teu aja gajem-gajemeun. Pang¬
na kitoe, si nini teh geus diwirid koe¬
Aboeja, samangsa - mangsa pinoeh koe¬
kasoewoeng, mangkahade indit ka wa¬
roeng, bisi djatoh kana dalil hoetang
hatong; oelah maksa-maksa maneh,
koemaha engke lamoen ngawalon ka¬
noe nagih, engke, isoek, engke


Asia-Wetan.


Kaajaan di wewengkon Asia - Wetan
nepi ka ajeuna tatjan aja euih-euihna,
malah lamoen noeroetkeun bedja-bedja
dina s. k. mah kalah ka beuki kiroeh
oedarana teh. Demi noe djadi lantara¬
nana mah teu aja deui koe pabentrokna
kapentingan antara Djepang di sapihak
djeung nagara - nagara noe djaregoed
ti sapihak deui.
Noe ajeuna keur meudjeuhna sili
hereng djeung Djepang teh djaba ti
Tiongkok, Inggris djeung Roeslan. Demi
djeung Inggris soal anoe keur meu¬
djeuhna haneut teh tina perkara dipae¬
hanana hidji kapala pabrik katoen Ing¬
gris di Sjanghai nja eta toean Tinkler.
Eta toean teh maotna koe lantaran dina
keur aja ririboetan di pabrikna koe¬
matros-matros Djepang geus ditodjosan
koe bedil noe make peso toengtoengna
(bajonet).
Koe ajana eta kadjadian Inggris geus
ngasongkeun protes ka Djepang anoe
maksoedna koerang leuwih kieu: a. jen
Tinkler sabarang geus ngagoler dina
taneuh toeloej ditoeblesan koe pesona¬
bedil (bajonet), b. jen koe pihak Djepang
henteu gantjang diajakeun poelasaraan
doktor, c. jen bangsa gegeden Inggris
koe Djepang dilarang ngalongok si kor¬
ban basa masih keneh hiroep djeung
koe Djepang doktor bangsa Inggris hen¬
teu diidinan mariksa. Koemaha djawa¬
banana Djepang kana eta protesan tatjan
bisa ditangtoekeun.
Djaba tina perkara noe katoelis bieu
di loehoer, pagetrengan tina oeroesan
lindihan - lindihan nagara deungeun oge¬
masih teu atjan aja kaberesanana. Demi
papaseaan djeung Roeslan mah lain


isoek, matak penal kana awak, oelah
djadi kolot notorogan. Demi ngandjoek
tea, lahir adjengan oge, oelah sok gawok
teuing, bisi teu rido noe diandjoekanana;
djadi baeh beurat ka oerangna.
Barang dina sareureuh kolot, anak in¬
tjoe teh maloendoer mapoelia, Aboeja
ditinggalkeun hanoeang-haneang kadoea
si nini. Tjatjakan lamoen anjaran di¬
oesikoemkeun mah, kabeuki sare¬
rea, djemplang - djempling padoedoeaan
teh. Lah.... alah.... ari inget ka¬
dinja, Aboeja mah mani piring dja¬
ti doelang leah, tinggaleun kari.
waas. Tah kitoe baroedak kamoerahan,
kaasihan Goesti teh, maparin ni'mat koe¬
paadoe koelit pada koelit, daging contra
daging.
Gantjangna tjarita baroedak, sabralna
djeung saboedalna anak intjoe tea, toe¬
loej goera-giroe Aboeja ngawadjib isa.
da si nini tjelembeng bae ngoekoeprak,
Tjenah ari teu atjan laloeasa teh, sok
asa diborogod leungeun djeung dibe¬
lenggoe baloeng, ngan sieun kroeis bae.
Kitoe boeboekana roentah Aboeja teh.


koe lisan bae tapi make djeung parabot
sagala. Eta kadjadian2 teh ajana di tapel
wates Roeslan djeung Mansoeko, (sate¬
ngah djadjahan Djepang). Oepama bener¬
bedja-bedjana dina soerat kabar mah
eta kadjadian teh mengper2 kana perang
leuleutikan bae, da noe maraotna oge
aja kana poeloehna djeung lamoen nen¬
djokeun kana parabotna noe dipake
mah djiga ngaharadja.
Jahoedi-Palestina.
Roepa2 tarekah pikeun ngajakeun
atoeran anoe njoegemakeun ka doea pi¬
hakanana nja eta Jahoedi djeung Arab,
tina Oeroesan Palestina nepi ka ajeuna
ngan kandas djeung kandas bae. Mimi¬
tina mah Inggris teh koe sorangan me¬
meresna eta soal teh. Toeloeja ngajakeun
sababara hidji komisi tapi teu kadja¬
dian koe lantaran lain kalahka meper¬
eta doea bangsa, tapi beuki nga-teu¬
amankeun. Koe djalan njorangan bae
Inggris teh, teu bisa mereskeun, ti dinja
toeloej diajakeun gempoengan antara
Inggris, Jahoedi djeung Arab. Soegan
tjek Inggris teh lamoen koe tiloean mah
bisa beres. Tapi boektina .... kandas
deui bae eta gempoengan teh. Teu
koengsi lila ti harita geus ngajakeun
deui gempoengan tina eta soal soelit
teh, di Kairo. Nasibna eta gempoengan
satali tiga oeang bae dj. noe enggeus2.
Ari noe djadi marga lantaranana roe¬
pa-roepa tarekah teu kadjadian mah,
sabab kahajangna eta doea pihak katjida
soelaja pisan. Itoe ieu hajang merdika
sarta berdasarna teh itoe ieu oge pada
kana djangdji Inggris. Bangsa Arab
berdasar kana djangdji Inggris dina
taoen 1915, ari Jahoedi kana djangdji
Inggris dina taoen 1917 noe diseboet


Kaajaan di loear nagara.

„Balfour-declaration" tea sarta eta doea
perdjangdjian ngandoeng maksoed mere¬
merdika.
Saenggeus roepa2 tarekah teu njoege¬
makeun bae ka ditoe ka dieu nja Inggris
rek mereskeun koe sorangan deui bae.
Toeloej ngabewarakeun rarantjangna dina
„Boekoe Bodas", noe geus dimoeat dina
A. M. noe no. 21. Tapi eta oesoel teh
masih keneh teu-ngamankeun malah
ajeuna mah beuki riboet bae di Palestina
teh. Babakoena Jahoedi noe pang teu¬
panoedjoena teh.
Oedara Eropa.
Kaajaan di Eropa sanadjan teu matak
pikahariwangeun, tapi masih keneh ki¬
roeh. Babadamian antara Inggris djeung
Roeslan masih teu atjan aja boeahna.
Beuki dieu beuki katjiri bae jen per¬
djalananana babadamian teh, katjida ta¬
rengtongna. Masing tjek bedja2 oge ba¬
badamian teh beuki madjoe, tapi boektina
ngeujeup apoe pisan djeung eta bangsa
bedja2 anoe kitoe teh djolna ngan ti
pihak Inggris djeung Prantjis bae anoe
boga kapentingan. Waktoe ajeuna Inggris
enggeus ngirimkeun wawakilna ka Mos¬
kou — iboe kota Roeslan — spesial pikeun
ngagantjangkeun eta babadamian.
Djaba ti eta Oeroesan Danzig anoe
dipikahajang koe Djerman tea djadi
tjarita deui. Papaseaan mimiti ngalobaan
deui malah loba djelema2 noe dikara¬
niaja bohoerang Djerman atawa oerang
Polen. Tjek gegeden Djerman tea mah:
„Soal Danzig koe Djerman tatjan dianggap
beres tapi masih keneh djadi perhatian
pamarentahna".


MORAWI.


Pansioen goeroe soebsidi
Sakoer goeroe2 anoe didaramel di sa¬
kola2 soebsidi saajeuna mah sanadjan
enggeus tjoekoep dinesna, moal meunang
pansioen henteu tjara goeroe2 goeperne¬
men.
Tapi ajeuna2 s. kabar „Pemandangan"
njebarkeun bedja, madjar goeroe2 sakola
soebsidi oge ti taoen 1940 mah bakal
meunang pansioen saperti goeroe-goeroe
goepernemen. Koe ajana eta atoeran
geus tangtoe diajakeun atoeran setor pi¬
keun ngajakeun fonds pansioenan, model
di goepernemen bae.


Lamoen noeroetkeun sangkaan „Pem."
mah, eta atoeran keur goeroe2 soebsidi
teh gede harepan kana diajakeunana.
(Morawi).
Malsoe doeit.
Waktoe djrg. Assistent-Wedana Parigi
dina katompernakeun boelan Mei nga¬
jakeun garadahan di hidji imah di Ka¬
rangbenda, anoe patali djeung ajana
kabongkaran di eta wewengkon, geus
manggihan parabot2 pikeun njieunan doeit
palsoe. Harita keneh noe njaritjingan
eta imah teh ditangkep, tjek redaktoer
J.B. di Bandoeng
Saenggeus djrg. A. W. mendakan eta
kadjadian, papariksaan toeloej diteroes¬
keun ka tempat2 sedjen saperti desa
Margatjinta djeung Barengkok distrik
Tjidjoelang. Di eta doea tempat geus
kapanggih deui bae parabot2 pikeun nji¬
eun doeit palsoe sarta komplit pisan,
malahan eta parabot teh, katoet doeit
palsoena djeung hidji pestol noe teu
make pas geus didjabel. Anoe geus ka¬
tangkep aja kana doea belas djalmana.
Sabaraha lobana doeit palsoe noe geus
dikaloearkeun tatjan bisa dibedjakeun
koe lantaran masih keneh dipariksa.
Djiga-djigana bae noe ngaloearkeunana
eta doeit palsoe teh moal di wewengkon
eta distrik, tapi di noe djaoeh, koe kon¬
tjo-kontjona noe sedjen. (Morawi).
Gempoengan P. G. I.
Noeroetkeun bedja dina „Pem." dina
poe Minggoe tg. 11 Juni 39 di Djakatra
geus diajakeun gempoengan pangoeroes
P. G. I. (Persatoean Goeroe Indonesia).
Noe noengkoelan eta gempoengan wa¬
wawakil ti: O. K. S. B. (Oud- Kweek¬
schoolieren Bond); V.O.B.; P.N.S. (Per¬
serikatan Normaalschool); P.G.A.S. (Per¬
serikatan Goeroe Ambachtschool) djeung
H.K.S.B. (Hogere Kweekschoolbond).
Koe eta gempoengan tindakan2 pa¬
ngoeroes P.G.I. tina perkara ngirimkeun
wakil P.V.P.N. ka Geneve dimoepakatan.
Kongres P.G.l. taoen ieu bakal diaja¬
keun di Mataram ti 25 nepi ka 31 Oct.
Sadjaba ti eta noe ditjaritakeun dina eta
gempoengan teh tina perkara kantor tji¬
tak P.G.I. Dina katompernakeun boelan
Juli di Mataram rek ngajakeun gempoe¬
ngan antara wakil2 H. B. anoe aboes ka¬
P. G. I. pikeun ngabadamikeun perkara
gadjih. Sarengsena gempoengan toeloe
diajakeun deui babadamian antara wa¬
wakil2 noe boga kapentinganana tina
oeroesan pangadjaranana sakola2 kelas II
Tina perkara pansioenna goeroe2 anoe
di sakola soebsidi oge P.G.I. ihtiar soe¬
paja geura2 diatoer koe pamarentah.
Sakitoe ringkesna oedjaring bedja di¬
na „Pem." tina gempoengan P.G.I. teh.
(Morawi).


Poetra Makoeta Nederland.
Poetra Sri Maha Radja Juliana anoe
pangbarepna, anoe kakasihna Prinses
Beatrix tea, nepi ka ajeuna joeswana geus
meh sataoen satengah. Rame digoenem
tjatoerkeun jen eta moerangkalih loeng¬
soer-langsar, tereh ageung ngala ka iboe
kamana. Ajeuna geus nepi kana alam le¬
lengkah haloe.
Poetra noe kadoea anoe keur dibobot¬
keun keneh, pada ngarep-ngarepna dina
katompernakeun boelan Augustus taoen
ien, malah di sawareh tempat2 geus
mimiti ngadeg - ngadegkeun Oranje
Comite, pikeun pesta tanda ngiring
bingah kana dipedalkeunana poetra noe¬
kadoea.
Perkawinan di Billiton.
I. Orang jang baroe kawin, laki-laki
atau perempoean, diseboet orang PE¬
NGANTEN (MEMPELAI).
II. Penganten laki-laki itoe dihiasi
dengan bermatjam-matjam pakaian jaitoe
menoeroet kesoekaannja; ada kalanja
berpakaian tjara HADJI, ada kalanja
berpakaian tjara RADJA zaman dahoeloe
(KOENO).
Kemoedian penganten itoe diarak de¬
ngan bermatjam boenji-boenjian. Kalau
penganten itoe anak orang besar-besar
(jang berpangkat), diarak keliling kam¬
poengnja, tetapi kalau orang-orang biasa
sadja, hanja diarak dari roemahnja sam¬
pai keroemah perempoean sadja.
III. Sesampainja dimoeka roemah pe¬
rempoean, (dipintoe pagar), pintoe itoe
didjaga sama tali, d. l. l. dinamai djoega
bereboet pintoe. Kalau beloem
dibajar sebagai maksoed penoenggoe
itoe, itoe penganten tidak boleh masoek,
tempo-tempo banjaklah matjam-matjam
perkataan jang dikatakan antara pihak
laki-laki dan perempoean (perkataan jang
tidak tentoe maksoednja). Tempo-tempo
sampai setih mereka karena bertengkar¬
tengkar serta bersorak, baroelah dapat
masoek pekarangan; sesoedah dapat ma¬
soek, sesampainja dipintoe roemah, di¬
perboeat seperti itoe lagi; sesampainja
dipintoe kamar begitoe djoega. Sesam¬
painja dalam roemah, beloem dapat
masoek kamar, diwaktoe itoelah orang
jang mengarak d. l. l. tjampoer gaoel
laki-laki dan perempoean jang boekan
miliknja alias bebas pemandangan laki2
serta perempoean.
IV. Kemoedian penganten itoe ke¬
doea-doeanja (laki2 serta perempoean)
dikeloearkan dan didoedoekkan doea¬
doeanja dimoeka tempat tidoer (jang di¬
namakan djoega bersanding) jaitoe oen¬
toek ditonton oleh orang banjak laki2
dan perempoean toea dan moeda.
Penganten perempoean dihiasi dengan
bermatjam - matjam pakaian serta dipa¬
kaikan mahkota jang dioekir-oekir de¬
ngan benang mas, d. l. l. dimoeka tempat
tidoer itoe, diboeat padjangan (pintoe
djerbang) jang dioekir-oekir serta dikem¬
bangi dengan bermatjam matjam kertas.

Dipintoe djerbang itoelah kedoea pe¬
nganten itoe disandingkan soepaja dili¬
hat orang banjak.
V. Apabila sampai dihari jang ketiga,
penganten itoe kedoeanja dipandi (jang
diseboet mandi bersimboeran). Tempat
mandinja itoe ditengah halaman, laki2
dan perempoean bertjampoer gaoel, de¬
ngan tidak memakai badjoe hanja kain
sahadja; serta dilihat orang banjak jang
boekan miliknja.
VI. Ketrangan dari bebrapa matjam,
tjara2 jang diperboeat oleh
DOEKOEN kampoeng.
Dalam tiap2 tahoen doekoen moesti
mengadakan perselamatan jang dinamai
BERSELAMAT KAMPOENG. Maka ialah
soepaja orang-orang kampoengnja sela¬
mat dari segala bala' (dari ganggoean
iblis dan sjetan). Karena menoeroet ke¬
pertjajaan doekoen-doekoen itoe ialah
sampar (penjakit) akan datang, karena
doekoen itoe terlebih doeloe ija telah
mengetahoei apa-apa jang akan tetdjadi
(bala2) jang akan datang pada anak
kampoengnja. Tjara-tjaranja ialah begini:
Diberi tahoe kepada sekalian orang2
kampoeng jang dalam pegangan doekoen
itoe, bahwa hari anoe dan malam anoe
akan berselamat kampoeng. Apabila
sampai waktoenja akan berselamat itoe,
maka orang itoe toewa moeda semoea¬
nja koempoel ketempat jang ditatapkan
oleh doekoen itoe, serta membawa satoe
mangkok jang berisi keselan jang belon
didjampe, serta satoe wang talen atau


tiga wang pitjis, jang dinamai pekeras
(tembatoe keselan itoe).
Keselan itoe diperboeat dari daoen
gandaroesa dan daoen ati-ati diiris
haloes2 serta diboeboehi sedikit poetoe
beras (beras jang ditoemboek).
Ditempat perselamatan, itoe doekoen
telah menjediakan 1 tempat jang besar,
seperti baskom dll.
Apabila orang2 tadi telah sampi ke¬
tempat itoe, keselan jang dibawanja tadi
dikoempoelkan dalam tempat jang besar
itoe, dan wang talen atau pitjisannja
masoek kantong doekoen.
Apabila keselan itoe telah dikoem¬
poelkan semoeanja, baroelah ditaro air
serta diadoek-adoek, serta didjampe oleh
doekoen itoe, sesoedahnja didjampe ke¬
selan itoe teroes dibagi-bagi lagi, oen¬
toek dibawanja poelang keroemah masing¬
masing, sesampainja masing2 keselan tadi
digosokkannja pada sebagian dari toeboeh
mereka, serta anak dan isterinja, semoe¬
anja jang ada diroemahnja; tetapi kebi¬
asaannja digosokkan dikening dan ke¬
moedian baroe diamboerkan disekeliling
roemahnja, serta kebonnja dan piaraannja.
Maksoednja digosokkan tadi dan di¬
amboer-amboerkan itoe ialah begini:
a. Keselan tadi ialah sebagai tanda,
apabila orang2 atau tanam-tanaman, ba¬
rang, piaraan2, dll. jang telah ditandai
dengan keselan tadi, djangan diganggoe
oleh iblis dan sjetan, karena telah dike¬
tahoei oleh doekoen, serta dalam pega¬
ngannja.


Mana2 jang tida ada tanda keselan
itoe, mengertinja tida dipegang oleh doe¬
koen kampoeng itoe.
Djadi orang2 kampoeng tadi pertjaja
pada doekoen, serta berpegang padanja,
bahwa doekoen itoe moestadjab doe'anja,
bisa mendjaga segala bala jang akan
menimpa atas dirinja dan orang2 lainnja.
b. Diwaktoe hendak kendoeri, tiga
hari sebeloemnja kendoeri, diwaktoe
orang maoe beranak, waktoe orang ha¬
bis beranak 7 hari, dan diwaktoe ber¬
selamat anak oemoer 44 hari, semoea¬
nja ini memakai keselan, maksoednja
ialah soepaja semoea pekerdjaan terse¬
boet selamat dari ganggoean iblis dan
sjetan.
Wassalam
Lgn. No. 2262.


Koropak.


Djrg. Winata sareng Djrg. Joesoep.
Artos f 1.60 kanggo kw. II th. '39.
Djrg. M. H. A Djoenaedi Lgno. 2547.
Artos f 1.60 kanggo kw. I+II th. '39.
Djrg. Endjoem Lgno. 2942.
Artos f 0,60 kanggo Mei + Juni '39.
Djrg. Hanapi Tjigombong.
Artos f 2.40 ti 3 langganan katampi¬
accoord.
Djrg. M. Mh. Moechtar Lgno. 2284.
Artos f 0,80 kanggo kw. III th. '39.
Adm. A. M.

(Lebet kana subsidie - verband). 
LAUERE SCHOOL NO. 4.
BODJONGHERANGWEG 29. TJIANDJOER.
Ti ajeuna nampi moerid kangge klas 1-klas 7.
Awit cursus 1939 - 1940 njajagikeun voorklas.
Njajagikeun schakelklas kangge moerangkalih ti volksscholen.
ENGGAL POETRA LEBETKEUN TI AJEUNA.
OELAH ELAT BILIH SEEPEUN TEMPAT,
KA SAKOLA NOE KAOENGGEL DI LOEHOER.
MARGI:
GOEROE-GOEROENA SADAJANA BEVOEGD.
GADOEH ADEGAN SORANGAN ANOE TJEKAP.
KABERESAN SARENG KASAEAN DI LOEAR SARENG LEBET
SAKOLA KENGING POEDJIAN TI TOEAN INSPECTUUR.
SAKOLANA PENDOEDOEK TJIANDJOER.
HIDJI GARANTIE KANGGE DJOERAGANI
BAJARAN TI AWIT F 1,50.


